title: Komisijas Īstenošanas regula (ES) Nr. 974/2014 ( 2014. gada 11. septembris ), ar ko nosaka refraktometrijas pielietošanu sausā šķīstošā atlikuma noteikšanai augļu un dārzeņu pārstrādes produktos, lai tos klasificētu kombinētajā nomenklatūrā

text:
               16.9.2014

               LV

               Eiropas Savienības Oficiālais Vēstnesis

               L 274/6

         KOMISIJAS ĪSTENOŠANAS REGULA (ES) Nr. 974/2014
   (2014. gada 11. septembris),
   ar ko nosaka refraktometrijas pielietošanu sausā šķīstošā atlikuma noteikšanai augļu un dārzeņu pārstrādes produktos, lai tos klasificētu kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra” vai “KN”), kas iekļauta minētās regulas I pielikumā.

               (2)

               Ar Komisijas Regulu (EEK) Nr. 558/93 (2) noteica refraktometrijas pielietošanu cukura satura noteikšanai augļu un dārzeņu pārstrādes produktos KN 8. nodaļas 1. papildu piezīmes un KN 20. nodaļas 2. un 6. papildu piezīmes nolūkos.

               (3)

               Komisija ar paziņojumu 2009/C 30/04 (3) izņēma Regulu (EEK) Nr. 558/93 no acquis.

               (4)

               Lai gan Regula (EEK) Nr. 558/93 tika izņemta no acquis, refraktometrija joprojām ir vajadzīga dalībvalstu muitas laboratorijās, un tā ir svarīgs un neaizvietojams instruments, ar kuru noteikt dažādu cukuru saturu, kas izteikts, pārrēķinot saharozes saturu KN 8. un 20. nodaļā norādītajos produktos.

               (5)

               Lai nodrošinātu, ka muitas iestādes piemēro vienotu pieeju muitas klasifikācijas nolūkiem, ir jānosaka metode sausā šķīstošā atlikuma noteikšanai augļu un dārzeņu pārstrādes produktos.

               (6)

               Šajā nolūkā ir lietderīgi izmantot refraktometriju, kura pamatojas uz Regulā (EEK) Nr. 558/93 noteikto metodi un kurā ņemta vērā pieredze, kas gūta no laboratorijas metožu tehnoloģiskā progresa un uzkrātās zinātniskās pieredzes.

               (7)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Šīs regulas pielikumā ir noteikta tā metode sausā šķīstošā atlikuma noteikšanai augļu un dārzeņu pārstrādes produktos, kura jāizmanto, lai noteiktu cukura saturu, kas izteikts, pārrēķinot saharozes saturu kombinētās nomenklatūras 8. un 20. nodaļā norādītajos produktos, lai tos klasificētu kombinētajā nomenklatūrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. septembrī

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Komisijas 1993. gada 10. marta Regula (EEK) Nr. 558/93 par refraktometrijas pielietošanu sausā šķīstošā atlikuma noteikšanai augļu un dārzeņu pārstrādes produktos, ar kuru atceļ Regulu (EEK) Nr. 543/86 un groza Padomes Regulas (EEK) Nr. 2658/87 I pielikumu (OV L 58, 11.3.1993., 50. lpp.).

      (3)  Komisijas paziņojums, ar ko sniedz oficiālu atzinumu, ka vairāki Kopienas tiesību akti lauksaimniecības jomā ir zaudējuši spēku (OV C 30, 6.2.2009., 18. lpp.).

      PIELIKUMS
      SAUSĀ ŠĶĪSTOŠĀ ATLIKUMA NOTEIKŠANA AUGĻU UN DĀRZEŅU PĀRSTRĀDES PRODUKTOS AR REFRAKTOMETRIJAS METODI
      (BRIKSA VĒRTĪBAS NOTEIKŠANA)
      1.   DEFINĪCIJA
      Sausā šķīstošā atlikuma saturs (Briksa vērtība, noteikta ar refraktometriju) ir saharozes svars procentuālā izteiksmē saharozes šķīdumā ūdenī, kuram dotajos apstākļos ir tāds pats laušanas koeficients kā analizējamam produktam.
      2.   IEKĀRTA

         Abbe tipa refraktometrs ir pamatā izmantojamais iekārtas veids. Alternatīvi ir atļauts izmantot digitālu refraktometru.
      Šai aparatūrai jābūt spējīgai noteikt saharozes procentuālo svaru ar precizitāti līdz ± 0,1 %.
      Refraktometram jābūt kalibrētam 20 °C ar sistēmu, kas ļauj mērījumu kivetes temperatūru noregulēt no + 15 °C līdz + 25 °C ar precizitāti ± 0,5 °C.
      Stingri jāievēro šīs aparatūras lietošanas pamācība, un jo īpaši attiecībā uz kalibrēšanu un gaismas avotu.
      3.   METODE
      3.1.   Parauga sagatavošana

      3.1.1.   Šķidrie produkti

      Rūpīgi maisa līdz pat noteikšanai.
      3.1.2.   Daļēji biezi produkti, biezeņi, augļu sulas ar mīkstumu

      Rūpīgi izmaisa vidējo laboratorijas paraugu un tad homogenizē to.
      Daļu parauga filtrē caur četrās kārtās salocītu marli, nolej pirmos pilienus un turpina noteikšanu filtrātam.
      3.1.3.   Biezi produkti (džemi un želejas)

      Ja iepriekš homogenizētu produktu nevar izmantot tiešā veidā, nosver 40 g produkta ar precizitāti līdz 0,01 g, ieliek 250 ml vārglāzē un pievieno 100 ml destilēta ūdens.
      Vāra uz mazas uguns divas vai trīs minūtes, maisot ar stikla spieķīti.
      Atdzesē, ielej vārglāzes saturu piemērotā nosvērtā traukā, par skalošanas šķidrumu izmantojot destilētu ūdeni, pievieno destilētu ūdeni, līdz iegūst apmēram 200 g produkta, nosver to ar precizitāti līdz 0,01 g un šķīdumu kārtīgi izmaisa.
      Ļauj nostāvēties 20 minūtes, tad izkāš caur salocītu filtru vai Bihnera piltuvi. Filtrātam veic noteikšanu.
      3.1.4.   Saldēti produkti

      Atkausē un izņem kauliņus, sēklas un serdes.
      Sajauc produktu ar šķidrumu, kas izveidojies, to atkausējot, un rīkojas, kā aprakstīts 3.1.2 vai 3.1.3. punktā.
      3.1.5.   Sausie produkti vai produkti, kas satur veselus augļus vai augļu gabaliņus

      Sasmalcina laboratorijas paraugu vai tā daļu mazos gabaliņos, izņem kauliņus, sēklas, serdes un rūpīgi sajauc.
      Ar precizitāti līdz 0,01 g nosver 10 līdz 20 g produkta un ievieto vārglāzē.
      Pievieno destilētu ūdeni, kas atbilst pieckārtīgam produkta svaram.
      Karsē 30 minūtes vārīta ūdens peldē, pa laikam apmaisot ar stikla spieķīti.
      Pēc atdzišanas rīkojas, kā aprakstīts 3.1.3. punktā.
      3.1.6.   Produkti, kas satur alkoholu

      Ar precizitāti līdz 0,01 g nosver apmēram 100 g parauga un ievieto nosvērtā vārglāzē.
      Ievieto vārglāzi verdoša ūdens peldē uz 30 minūtēm, pa laikam apmaisot ar stikla spieķīti, vajadzības gadījumā pievieno destilētu ūdeni.
      Ja alkohola saturs pārsniedz apmēram 5 % masas, pievieno vēl destilētu ūdeni un vēlreiz karsē vārīta ūdens peldē 45 minūtes.
      Pēc atdzišanas nosver trauka galīgo saturu, vajadzības gadījumā filtrē, un turpina noteikšanu.
      3.2.   Noteikšana

      Pamatā ir produkta sausā šķīstošā atlikuma satura atņemšana no tā laušanas koeficienta.
      Mērījumu temperatūrai jābūt no 15 līdz 25 °C.
      Izmantojot digitālo refraktometru, temperatūrai ir jābūt 20 °C.
      Parauga mērījumu temperatūru iegūst, iegremdējot trauku ūdens peldē ar vajadzīgo temperatūru.
      Nelielu paraugu novieto uz refraktometra zemākās prizmas, raugoties, lai paraugs vienmērīgi apklātu stikla virsmu, kad prizmas ir savstarpēji saspiestas.
      Mēra saskaņā ar attiecīgās aparatūras lietošanas pamācību.
      Nolasa saharozes procentuālā svara rādītājus ar precizitāti līdz 0,1 %.
      Vienam un tam pašam analizējamam paraugam veic vismaz divas noteikšanas.
      4.   REZULTĀTU IZTEIKŠANA

         Aprēķini un formulas

      Sausā šķīstošā atlikuma saturs ir izteikts gramos uz 100 gramiem (g/100 g). Tas ir ekvivalents °Briksa vērtībai.
      Sausā šķīstošā atlikuma saturu aprēķina šādi.
      Refraktometra uzrādīto saharozes procentuālo saturu izmanto tieši.
      Ja nolasījums veikts temperatūrā, kas nav + 20 °C, tad veic korekciju, kā norādīts 1. tabulā.
      Ja mērījums veikts atšķaidītam šķīdumam, tad sausā šķīstošā atlikuma saturu (M) aprēķina pēc šādas formulas:

         ,
      kur “M” ir refraktometra uzrādītais sausā šķīstošā atlikuma svars (gramos) 100 g produkta un “E” ir produkta svars (gramos) 100 g šķīduma.
      Aprēķina rezultātu izsaka ar precizitāti viena decimālzīme aiz komata (± 0,1 °Briksa vērtība).

         1. tabula

         Korekcijas, ja noteikšana veikta pie citas temperatūras, nevis 20 °C

                  Temperatūra °C

                  Saharoze gramos uz 100 gramiem produkta

                  5

                  10

                  15

                  20

                  30

                  40

                  50

                  60

                  70

                  75

                  Atskaitīt

                  15

                  0,25

                  0,27

                  0,31

                  0,31

                  0,34

                  0,35

                  0,36

                  0,37

                  0,36

                  0,36

                  16

                  0,21

                  0,23

                  0,27

                  0,27

                  0,29

                  0,31

                  0,31

                  0,32

                  0,31

                  0,23

                  17

                  0,16

                  0,18

                  0,20

                  0,20

                  0,22

                  0,23

                  0,23

                  0,23

                  0,20

                  0,17

                  18

                  0,11

                  0,12

                  0,14

                  0,15

                  0,16

                  0,16

                  0,15

                  0,12

                  0,12

                  0,09

                  19

                  0,06

                  0,07

                  0,08

                  0,08

                  0,08

                  0,09

                  0,09

                  0,08

                  0,07

                  0,05

                  Pieskaitīt

                  21

                  0,06

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  22

                  0,12

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  23

                  0,18

                  0,20

                  0,20

                  0,21

                  0,21

                  0,21

                  0,21

                  0,22

                  0,22

                  0,22

                  24

                  0,24

                  0,26

                  0,26

                  0,27

                  0,28

                  0,28

                  0,28

                  0,28

                  0,29

                  0,29

                  25

                  0,30

                  0,32

                  0,32

                  0,34

                  0,36

                  0,36

                  0,36

                  0,36

                  0,36

                  0,37

            5.   PRECIZITĀTE
      Šajā punktā sniegta informācija par metodes precizitātes datiem no starplaboratoriju salīdzinošās testēšanas rezultātiem astoņiem paraugiem. Tie atspoguļo šajā pielikumā aprakstītās metodes izpildījuma prasības. Precizitātes dati ir apkopoti 2. tabulā.

         Precizitātes datu avots

      Precizitātes dati ir noteikti starplaboratoriju salīdzinošajā testēšanā, kas veikta 1999./2000. gadā, piedaloties Eiropas muitas laboratorijām.
      Precizitātes datu novērtēšana tika veikta saskaņā ar ISO 5725.

         2. tabula

         Precizitātes dati

                  Parauga nosaukums

                  Laboratoriju skaits

                  Vidējais (°Briksa vērtība)

                  Atkārtojamības robeža r (%)

                  Reproducējamības robeža R (%)

                  Augļu kokteilis

                  11

                  18,9

                  3,0

                  4,7

                  Ananass

                  10

                  19,4

                  1,7

                  1,7

                  Ābolu kompots

                  12

                  19,5

                  2,0

                  2,7

                  Tropu augļi

                  9

                  12,8

                  2,9

                  4,0

                  Zemeņu ievārījums

                  12

                  59,8

                  4,0

                  7,2

                  Ābolu sula

                  12

                  11,1

                  1,4

                  4,7

                  Apelsīnu sulas koncentrāts

                  9

                  65,2

                  1,3

                  2,6

                  Apelsīnu sulas pulveris

                  11

                  99,8

                  2,3

                  5,3


title: Komisijas Īstenošanas regula (ES) 2016/1241 (2016. gada 13. jūlijs), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Huile d'olive de Haute-Provence (ACVN))

text:
               29.7.2016

               LV

               Eiropas Savienības Oficiālais Vēstnesis

               L 204/1

         KOMISIJAS ĪSTENOŠANAS REGULA (ES) 2016/1241
   (2016. gada 13. jūlijs),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Huile d'olive de Haute-Provence (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Huile d'olive de Haute-Provence, kas reģistrēts saskaņā ar Komisijas Regulu (EK) Nr. 2036/2001 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Huile d'olive de Haute-Provence (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 13. jūlijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2001. gada 17. oktobra Regula (EK) Nr. 2036/2001, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 275, 18.10.2001., 9. lpp.).

      (3)  OV C 108, 23.3.2016., 22. lpp.


title: Komisijas Īstenošanas regula (ES) Nr. 1238/2014 ( 2014. gada 19. novembris ), ar ko groza Regulu (ES) Nr. 59/2011 attiecībā uz tarifa kvotām Serbijas izcelsmes vīniem

text:
               20.11.2014

               LV

               Eiropas Savienības Oficiālais Vēstnesis

               L 333/1

         KOMISIJAS ĪSTENOŠANAS REGULA (ES) Nr. 1238/2014
   (2014. gada 19. novembris),
   ar ko groza Regulu (ES) Nr. 59/2011 attiecībā uz tarifa kvotām Serbijas izcelsmes vīniem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 184. un 187. pantu,
   tā kā:

               (1)

               Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Serbiju, no otras puses (“SAN”), tika parakstīts 2008. gada 29. aprīlī Luksemburgā un stājās spēkā 2013. gada 1. septembrī.

               (2)

               Protokols, kas pievienots Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (2) (“protokols”), tika parakstīts 2014. gada 25. jūnijā. To parakstīt Eiropas Savienības un tās dalībvalstu vārdā ir atļauts ar Padomes Lēmumu 2014/517/ES (3), un tā noslēgšana Eiropas Atomenerģijas kopienas vārdā ir apstiprināta ar Padomes Lēmumu 2014/518/Euratom (4). Protokolu provizoriski piemēro no 2014. gada 1. augusta.

               (3)

               Protokola 7. pants un III pielikums no 2014. gada 1. augusta nosaka izmaiņas spēkā esošajās tarifa kvotās Serbijas izcelsmes vīniem.

               (4)

               Saskaņā ar protokola 11. pantu attiecībā uz 2014. gadu jauno tarifa kvotu apjomi un spēkā esošo tarifa kvotu apjomu palielinājumi aprēķināmi proporcionāli protokolā noteiktajiem ikgadējiem pamatapjomiem, ņemot vērā pirms 2014. gada 1. augusta pagājušo laikposmu.

               (5)

               Lai īstenotu protokolā noteiktās tarifa kvotas vīnam, ir nepieciešams pielāgot Komisijas Regulu (ES) Nr. 59/2011 (5).

               (6)

               Tādēļ Regula (ES) Nr. 59/2011 būtu attiecīgi jāgroza.

               (7)

               Tā kā protokolu piemēro no 2014. gada 1. augusta, šī regula būtu jāpiemēro no tās pašas dienas un tai būtu jāstājas spēkā publicēšanas dienā.

               (8)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 59/2011 pielikumu aizstāj ar šīs regulas pielikumā iekļauto tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2014. gada 1. augusta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 19. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV L 233, 6.8.2014., 3. lpp.

      (3)  Padomes 2014. gada 14. aprīļa Lēmums 2014/517/ES par to, lai Eiropas Savienības un tās dalībvalstu vārdā parakstītu un provizoriski piemērotu protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 233, 6.8.2014., 1. lpp.).

      (4)  Padomes 2014. gada 14. aprīļa Lēmums 2014/518/Euratom, ar ko apstiprina to, ka Eiropas Komisija Eiropas Atomenerģijas kopienas vārdā noslēdz protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 233, 6.8.2014., 20. lpp.).

      (5)  Komisijas 2011. gada 25. janvāra Regula (ES) Nr. 59/2011, ar ko atver Savienības tarifa kvotas Serbijas Republikas izcelsmes vīniem un nodrošina šo kvotu pārvaldību (OV L 22, 26.1.2011., 1. lpp.).

      PIELIKUMS

            “PIELIKUMS
            Savienībā importēto Serbijas izcelsmes vīnu tarifa kvotas

                        Kārtas numurs

                        KN kods (1)

                        Taric paplašinājums

                        Apraksts

                        Kvotas apjoms 2014. gadam (hl)

                        Gada kvotas apjoms 2015. un turpmākajiem gadiem (hl) (2)

                        Tarifa kvotas nodoklis

                        09.1526

                        2204 10 93

                        Kvalitatīvs dzirkstošais vīns, izņemot šampanieti un Asti spumante; citi svaigo vīnogu vīni tarā ar 2 l vai mazāku tilpību

                        53 833

                        55 000

                        Atbrīvojums

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 un 51

                        ex 2204 21 94

                        19, 29, 31, 41 un 51

                        2204 21 95

                        ex 2204 21 96

                        11, 21, 31, 41 un 51

                        2204 21 97

                        ex 2204 21 98

                        11, 21, 31, 41 un 51

                        09.1527

                        2204 29 10

                        Citāds svaigo vīnogu vīns tarā, kuras tilpība pārsniedz 2 litrus

                        10 958

                        12 300

                        Atbrīvojums

                        2204 29 93

                        ex 2204 29 94

                        11, 21, 31, 41 un 51

                        2204 29 95

                        ex 2204 29 96

                        11, 21, 31, 41 un 51

                        2204 29 97

                        ex 2204 29 98

                        11, 21, 31, 41 un 51

         (1)  Neatkarīgi no kombinētās nomenklatūras interpretācijas noteikumiem preču aprakstu formulējumi uzskatāmi tikai par orientējošiem; preferenču sistēmu šā pielikuma kontekstā nosaka, pamatojoties uz KN kodiem. Ja ir norādīti ex KN kodi, preferenču sistēmu nosaka, piemērojot gan KN kodu, gan attiecīgo aprakstu.

         (2)  Pēc vienas no Pusēm lūguma var konsultēties, lai kvotas pielāgotu, pārceļot apjomus no kvotas, kuru piemēro pozīcijai ex 2204 29 (kārtas numurs 09.1527), uz kvotu, kuru piemēro pozīcijām ex 2204 10 un ex 2204 21 (kārtas numurs 09.1526).”


title: Komisijas Īstenošanas regula (ES) 2017/604 (2017. gada 17. marts), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Terre Tarentine (ACVN))

text:
               30.3.2017

               LV

               Eiropas Savienības Oficiālais Vēstnesis

               L 84/1

         KOMISIJAS ĪSTENOŠANAS REGULA (ES) 2017/604
   (2017. gada 17. marts),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Terre Tarentine (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Terre Tarentine, kas reģistrēts saskaņā ar Komisijas Regulu (EK) Nr. 1898/2004 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Terre Tarentine (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. martā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2004. gada 29. oktobra Regula (EK) Nr. 1898/2004, ar kuru papildina pielikumu Regulai (EK) Nr. 2400/96 par nosaukuma reģistrāciju Aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (Terre Tarentine) – (ACN) (OV L 328, 30.10.2004., 66. lpp.).

      (3)  OV C 440, 26.11.2016., 4. lpp.


title: Komisijas Īstenošanas regula (ES) 2015/608 ( 2015. gada 14. aprīlis ), ar kuru groza Regulu (EK) Nr. 798/2008 attiecībā uz ierakstiem par Ukrainu un Izraēlu trešo valstu sarakstā, uz Ukrainas programmas Salmonella kontrolei dējējvistām apstiprināšanu, uz veterinārās sertifikācijas prasībām Ņūkāslas slimībai un uz olu produktu pārstrādes prasībām  Dokuments attiecas uz EEZ

text:
               18.4.2015

               LV

               Eiropas Savienības Oficiālais Vēstnesis

               L 101/1

         KOMISIJAS ĪSTENOŠANAS REGULA (ES) 2015/608
   (2015. gada 14. aprīlis),
   ar kuru groza Regulu (EK) Nr. 798/2008 attiecībā uz ierakstiem par Ukrainu un Izraēlu trešo valstu sarakstā, uz Ukrainas programmas Salmonella kontrolei dējējvistām apstiprināšanu, uz veterinārās sertifikācijas prasībām Ņūkāslas slimībai un uz olu produktu pārstrādes prasībām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 17. novembra Regulu (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (1) un jo īpaši tās 10. panta 2. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2) un jo īpaši tās 11. panta 1. punktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu, 9. panta 2. punkta b) apakšpunktu un 9. panta 4. punktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (4), un jo īpaši tās 23. panta 1. punktu, 25. pantu, 26. panta 2. punktu un 28. panta 1. punktu,
   tā kā:

               (1)

               Komisijas Regulā (EK) Nr. 798/2008 (5) paredzēts, ka preces, uz kurām attiecas minētā regula, drīkst importēt Savienībā un pārvadāt tranzītā caur to tikai no regulas I pielikuma 1. daļas tabulas 1. un 3. slejā uzskaitītajām trešām valstīm, teritorijām, zonām vai nodalījumiem.

               (2)

               Regulā (EK) Nr. 2160/2003 ir paredzēti salmonellu kontroles noteikumi dažādās mājputnu populācijās Savienībā. Tā paredz, ka attiecīgās sugas vai kategoriju iekļauj vai saglabā Savienības tiesību aktos noteiktajā to trešo valstu sarakstā, no kurām dalībvalstīm atļauts importēt minētajā regulā paredzēto mājputnu pārtikas olas, ja attiecīgā trešā valsts ir iesniegusi Komisijai salmonellu kontroles programmu ar garantijām, kas ir līdzvērtīgas dalībvalstu salmonellu kontroles programmās noteiktajām garantijām. Nepieciešamās garantijas un saistītā informācija ir norādītas arī attiecīgajos minētajām precēm paredzētajos veterināro sertifikātu paraugos, kas iekļauti Regulas (EK) Nr. 798/2008 I pielikuma 2. daļā.

               (3)

               Ukraina Komisijai ir iesniegusi salmonellu kontroles programmas Gallus gallus dējējputnu saimēs. Ir konstatēts, ka šīs programmas sniedz garantijas, kas atbilst Regulā (EK) Nr. 2160/2003 noteiktajām, un tādēļ programma ir jāapstiprina.

               (4)

               Ukraina ir iekļauta sarakstā Komisijas Lēmumā 2011/163/ES (6), un tai ir apstiprināts uzraudzības plāns attiecībā uz atliekām olās.

               (5)

               Tā kā salmonellu kontroles programmas ir līdzvērtīgas, Regulas (EK) Nr. 798/2008 I pielikuma 1. daļā iekļautajā sarakstā būtu jāgroza ieraksts par Ukrainu, lai būtu atļauts A klases olu imports Savienībā.

               (6)

               Regula (EK) Nr. 798/2008 arī nosaka prasības minēto preču veterinārajai sertificēšanai. Minētās prasības paredz ņemt vērā, vai atkarībā no slimības statusa attiecīgajās trešās valstīs, teritorijās, zonās vai nodalījumos būtu jāparedz īpaši nosacījumi, tostarp dažādu mājputnu slimību paraugu ņemšana un testēšana. Šie īpašie nosacījumi, kā arī veterināro sertifikātu paraugi, kas jāpievieno, minētās preces importējot Savienībā un pārvadājot tranzītā caur to, ir iekļauti minētās regulas I pielikuma 2. daļā.

               (7)

               Ņūkāslas slimība ir ļoti lipīga mājputnu vīrusu slimība, kas var izpausties smagā formā, jo īpaši neaizsargātās un nevakcinētās mājputnu saimēs. Ņūkāslas slimība reti un sporādiski sastopama vairākās trešās valstīs, un kopš vairākiem gadiem epidēmijas viļņu formā tā parādās Izraēlā.

               (8)

               Komisijas Pārtikas un veterinārais birojs (turpmāk – PVB) 2014. gada jūnijā Izraēlā veica pārbaudi, lai novērtētu dzīvnieku veselības pārbaudes mājputniem un mājputnu produktiem, kurus paredzēts eksportēt uz Savienību.

               (9)

               Pārbaude apstiprināja, ka Izraēlas veterinārie dienesti ir ieviesuši visumā efektīvas sistēmas Ņūkāslas slimības uzliesmojumu apkarošanai komerciālajās mājputnu saimniecībās.

               (10)

               Tomēr nekomerciālajās mājputnu saimniecībās tika konstatēti vairāki nozīmīgi trūkumi Ņūkāslas slimības kontroles pasākumos, piemēram, ap inficētajām saimniecībām netiek noteiktas aizsargzonas. Nepastāvot mājputnu un mājputnu produktu pārvietošanas ierobežojumiem apgabalā ap Ņūkāslas slimības uzliesmojuma vietu, pastāv vīrusa izplatības risks un tā ievazāšana komerciālajās mājputnu saimēs, tostarp saimēs, no kurām dzīvus mājputnus vai mājputnu produktus nosūta uz Savienību.

               (11)

               Turklāt tika konstatēts, ka pirmseksporta pārbaudes mājputnu vecāku saimēs, no kurām iegūst inkubējamās olas un dienu vecus cāļus, neveic valsts pilnvarots veterinārārsts un ka veterinārārstam, kas paraksta sertifikātu, nav pieejama informācija mājputnu preču nosūtīšanas laikā uz Savienību.

               (12)

               Pārbaudē tika konstatēts arī, ka trūkst efektīvu epidemioloģisko izmeklēšanu attiecībā uz atklātajiem Ņūkāslas slimības uzliesmojumiem, kā arī uzliesmojuma datu epidemioloģiskas analīzes un vakcinācijas pētījumu. Tas traucē kontrolēt slimību un izpratni par Ņūkāslas slimības vīrusa izturības epidemioloģisko situāciju. Tāpēc pašlaik Izraēla nevar izstrādāt un īstenot visaptverošu un efektīvu stratēģiju Ņūkāslas slimības kontrolei.

               (13)

               Šie trūkumi mazina veterinārajos sertifikātos paredzēto mājputnu produktu sanitāro garantiju uzticamību un uzskatāmi parāda, ka Izraēlas Ņūkāslas slimības kontroles pasākumi pašlaik pilnībā neatbilst Padomes Direktīvā 92/66/EEK (7) noteiktajām attiecīgajām prasībām.

               (14)

               Atbildot uz PVB secinājumiem un ieteikumiem, Izraēlas iestādes novērsa nepilnības, jo īpaši priekšnoteikumus veterinārajai sertifikācijai un apkārtnes zonējumam ap uzliesmojumiem nekomerciālās saimēs.

               (15)

               Neskatoties uz divu pēdējo gadu centieniem un dažiem bioloģiskās drošības uzlabojumiem, un citiem Ņūkāslas slimības profilakses pasākumiem, gan Izraēlas komerciālajā, gan nekomerciālajā mājputnu nozarē minētās slimības uzliesmojumi turpina regulāri atkārtoties, un tuvākajā nākotnē, visticamāk, minētā slimība netiks pilnībā kontrolēta un izskausta.

               (16)

               Sakarā ar Ņūkāslas slimības vīrusa noturību Izraēlā un nepārtrauktiem slimības uzliesmojumiem komerciālās mājputnu saimēs ir nepieciešams grozīt esošos importa nosacījumus un sertifikācijas prasības, lai noteiktu papildu pasākumus, kas sniedz labākas garantijas to mājputnu izcelsmes preču nekaitīgumam, kuras Savienībā paredzēts ievest no Izraēlas.

               (17)

               Saimniecībām, kas tur vaislas un produktīvos mājputnus un vaislas un produktīvos skrējējputnus, sanitārās prasības un dzīvnieku veselības prasības ir daudz stingrākas nekā tām saimniecībām, kas tur kaujamos mājputnus un mājputnus medījumu krājumu atjaunošanai, kuri tāpēc var būt pakļauti paaugstinātam riskam inficēties ar Ņūkāslas slimības vīrusu. Turklāt ir grūti novērtēt slimības statusu savvaļas putniem, no kuriem iegūst savvaļas medījumputnu gaļu importam Savienībā.

               (18)

               Ņemot vērā Ņūkāslas slimības vīrusa noturīgumu Izraēlas teritorijā, būtu jāaizliedz importēt kaujamos mājputnus un mājputnus medījumu krājumu atjaunošanai, jo tos tur saimniecībās, kuras nav uzskatāmas par tādām, kas sniedz pietiekamas dzīvnieku veselības garantijas.

               (19)

               Būtu jāaizliedz importēt medījumputnu gaļa, tāpēc ka to iegūst no savvaļā dzīvojošiem putniem, kuru dzīvnieku veselības statusu nav iespējams pienācīgi novērtēt, jo nav zināms, cik lielā mērā tie ir pakļauti Ņūkāslas slimības vīrusa iedarbībai.

               (20)

               Tāpēc Regulas (EK) Nr. 798/2008 I pielikuma 1. daļā būtu jāgroza ieraksts par Izraēlu, un 6. slejā, kurā norādīti spēkā esošie ierobežojumi attiecībā uz Ņūkāslas slimību, būtu jāiekļauj kods “P3”, un 6A slejā jānorāda noslēguma datums precēm, kuru imports būtu jāaizliedz (SRP un WGM).

               (21)

               Izraēlā mājputnus parasti vakcinē pret Ņūkāslas slimību, un, inficējoties ar Ņūkāslas slimības vīrusu, tie reti uzrāda klīniskus slimības simptomus, kas tādējādi var palikt neatklāta. Lai mazinātu šos iespējamos riskus, vajadzētu noteikt, ka pirms eksporta uz Savienību Ņūkāslas slimības vīrusa noteikšanai veicama papildu paraugu ņemšana un laboratorijas testēšana saimēm, no kurām uz Savienību paredzēts dzīvu mājputnu un dzīvu skrējējputnu imports, vecāku mājputnu un skrējējputnu vaislas saimēm, no kurām paredzēts inkubējamo olu un dienu vecu cāļu imports uz Savienību, kaujamo mājputnu un kaujamo skrējējputnu saimēm, kurās ražo gaļu, kas paredzēta importam uz Savienību, un dējējvistu saimēm, no kurām paredzēts olu imports uz Savienību.

               (22)

               Šai kontekstā Regulas (EK) Nr. 798/2008 6. pantā noteikts, ka paraugu ņemšanas un testēšanas procedūras mājputniem uz konkrētām mājputnu slimībām, tostarp Ņūkāslas slimību, ir jāveic saskaņā ar III pielikumu. Minētā pielikuma I iedaļā vajadzētu aprakstīt paraugu ņemšanas un testēšanas prasības attiecībā uz Ņūkāslas slimības papildu garantijām.

               (23)

               Tāpēc Regulas (EK) Nr. 798/2008 I pielikuma 2. daļas iedaļā “Papildu garantijas (PG)” būtu jāietver ieraksts “X” attiecībā uz īpašajām paraugu ņemšanas un testēšanas prasībām, kas noteiktas III pielikumā. I pielikuma 1. daļas 5. slejā ierakstā par Izraēlu būtu jāiekļauj kods “X”.

               (24)

               Turklāt, lai atsauktos uz iepriekš minētajām ar kodu “X” norādītajām papildu garantijām (PG), kas importam uz Savienību jānodrošina attiecībā uz Ņūkāslas slimību, būtu jāgroza veterinārie sertifikāti BPP, BPR, DOC, DOR, HEP, HER, POU, RAT un E.

               (25)

               Būtu lietderīgi arī veterinārā sertifikāta paraugā olu produktiem (EP) iekļaut prasības olu produktu papildu apstrādei atbilstoši Pasaules Dzīvnieku veselības organizācijas (OIE) standartiem, lai inaktivētu jebkādu iespējamo Ņūkāslas slimības vīrusu, ja kādas trešās valsts teritorijā konstatēta Ņūkāslas slimība.

               (26)

               Veterināro sertifikātu paraugi vaislas vai produktīviem mājputniem, izņemot skrējējputnus (BPP), dienu veciem cāļiem, izņemot skrējējputnu cāļus (DOC), mājputnu inkubējamām olām, izņemot skrējējputnu olas (HEP) un sertifikāta paraugs kaujamiem mājputniem un mājputniem medījumu krājumu atjaunošanai, izņemot skrējējputnus (SRP) atsaucas uz Regulas (EK) Nr. 798/2008 13. panta 1. punktu saistībā ar Ņūkāslas slimības vakcīnu izmantošanu izcelsmes trešā valstī, un tajos prasīta atbilsme papildu veselības prasībām. Lai izvairītos no jebkādas iespējamas noteikumu nepareizas interpretācijas gadījumos, kad papildu veselības prasības nepiemēro attiecīgās preces izcelsmes trešai valstij, teritorijai vai zonai, šajos sertifikātu paraugos būru jāparedz iespēja svītrot visu sadaļu.

               (27)

               Tādēļ attiecīgi būtu jāgroza Regula (EK) Nr. 798/2008.

               (28)

               Lai dalībvalstīm un nozarei ļautu pielāgoties jaunajām prasībām, kas noteiktas grozītajos veterinārajos sertifikātu paraugos, būtu jāatvēl saprātīgs pārejas periods, pirms grozīto veterināro sertifikātu paraugu lietošana kļūst obligāta.

               (29)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Kontroles programmas apstiprināšana
   Ukrainas kontroles programma, kas iesniegta saskaņā ar Regulas (EK) Nr. 2160/2003 10. panta 1. punktu, ar šo tiek apstiprināta attiecībā uz salmonellu dējējvistu saimēs.
   2. pants
   Grozījums Regulā (EK) Nr. 798/2008
   Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.
   3. pants
   Pārejas noteikumi
   Pārejas periodā līdz 2015. gada 18. maijam Savienībā joprojām ir atļauts ievest tādu preču sūtījumus, uz kuriem attiecas Regula (EK) Nr. 798/2008 un kuriem pievienots veterinārais sertifikāts, kas aizpildīts saskaņā ar atbilstošu Regulas (EK) Nr. 798/2008 I pielikuma 2. daļā iekļautu veterināro sertifikātu “BPP”, “BPR”, “DOC”, “DOR”, “HEP”, “HER”, “POU”, “RAT”, “E” vai “EP” paraugu tādā redakcijā, kāda bija spēkā pirms grozījumiem, kas ieviesti ar šo regulu, ar noteikumu, ka veterinārās veselības sertifikāts ir aizpildīts, parakstīts un datēts ne vēlāk kā 2015. gada 3. maijā.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 325, 12.12.2003., 1. lpp.

      (2)  OV L 139, 30.4.2004., 206. lpp.

      (3)  OV L 18, 23.1.2003., 11. lpp.

      (4)  OV L 343, 22.12.2009., 74. lpp.

      (5)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

      (6)  Komisijas 2011. gada 16. marta Lēmums 2011/163/ES, ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis (OV L 70, 17.3.2011., 40. lpp.).

      (7)  Padomes 1992. gada 14. jūlija Direktīva 92/66/EEK, ar ko ievieš Kopienas pasākumus Ņūkāslas slimības kontrolei (OV L 260, 5.9.1992., 1. lpp.).

      PIELIKUMS
      Regulas (EK) Nr. 798/2008 I un III pielikumu groza šādi:

                  1)

                  I pielikumu groza šādi:

                              a)

                              pielikuma 1. daļā ierakstu par Izraēlu aizstāj ar šādu:

                                          Trešās valsts vai teritorijas ISO kods un nosaukums

                                          Trešās valsts, teritorijas, zonas vai nodalījuma kods

                                          Trešās valsts, teritorijas, zonas vai nodalījuma apraksts

                                          Veterinārais sertifikāts

                                          Īpašie nosacījumi

                                          Īpašie nosacījumi

                                          Putnu gripas uzraudzības statuss

                                          Putnu gripas vakcinācijas statuss

                                          Salmonellu kontroles statuss

                                          Paraugs(-i)

                                          Papildu garantijas

                                          Noslēguma datums

                                          Sākuma datums

                                          1

                                          2

                                          3

                                          4

                                          5

                                          6

                                          6 A

                                          6 B

                                          7

                                          8

                                          9

                                          “IL – Izraēla (6)

                                          IL-0

                                          Visa valsts

                                          SPF

                                          BPP, BPR, DOC, DOR, HEP, HER

                                          X

                                          N

                                          A

                                          S5, ST1

                                          SRP

                                          P3

                                          18.4.2015.

                                          POU, RAT

                                          X

                                          N

                                          WGM

                                          VIII

                                          P3

                                          18.4.2015.

                                          E

                                          X

                                          S4

                                          EP”

                                    ;

                              b)

                              pielikuma 1. daļā ierakstu par Ukrainu aizstāj ar šādu:

                                          Trešās valsts vai teritorijas ISO kods un nosaukums

                                          Trešās valsts, teritorijas, zonas vai nodalījuma kods

                                          Trešās valsts, teritorijas, zonas vai nodalījuma apraksts

                                          Veterinārais sertifikāts

                                          Īpašie nosacījumi

                                          Īpašie nosacījumi

                                          Putnu gripas uzraudzības statuss

                                          Putnu gripas vakcinācijas statuss

                                          Salmonellu kontroles statuss

                                          Paraugs(-i)

                                          Papildu garantijas

                                          Noslēguma datums

                                          Sākuma datums

                                          1

                                          2

                                          3

                                          4

                                          5

                                          6

                                          6 A

                                          6 B

                                          7

                                          8

                                          9

                                          “UA – Ukraina

                                          UA-0

                                          Visa valsts

                                          E, EP, POU, RAT, WGM”

                                    ;

                              c)

                              pielikuma 2. daļu groza šādi:

                                          i)

                                          sadaļā “Veterināro sertifikātu paraugi” zem virsraksta “Papildu garantijas (PG)” pievieno šādu tekstu:

                                                      ““X”

                                                      :

                                                      papildu garantijas precēm, kas sertificētas saskaņā ar III pielikuma I sadaļas 8. punktu un sertifikātu paraugiem BPP, BPR, DOC, DOR, HEP, HER, POU, RAT un E”

                                                ;

                                          ii)

                                          veterināro sertifikātu paraugus BPP, BPR, DOC, DOR, HEP un HER aizstāj ar šādiem:
                                          “Vaislas mājputniem vai produktīvajiem mājputniem, izņemot skrējējputnus, paredzēta veterinārā sertifikāta paraugs (BPP)

                                             Vaislas skrējējputniem vai produktīvajiem skrējējputniem paredzēta veterinārā sertifikāta paraugs (BPR)

                                             Dienu veciem cāļiem, izņemot skrējējputnu cāļus, paredzēta veterinārā sertifikāta paraugs (DOC)

                                             Dienu veciem skrējējputnu cāļiem paredzēta veterinārā sertifikāta paraugs (DOR)

                                             Mājputnu inkubējamām olām, izņemot skrējējputnu olas, paredzēta veterinārā sertifikāta paraugs (HEP)

                                             Skrējējputnu inkubējamām olām paredzēta veterinārā sertifikāta paraugs (HER)

                                             ”

                                          iii)

                                          veterināro sertifikātu paraugu SRP aizstāj ar šādu:
                                          “Kaujamiem mājputniem un mājputniem medījumu krājumu atjaunošanai, izņemot skrējējputnus, paredzēta veterinārā sertifikāta paraugs (SRP)

                                             ”

                                          iv)

                                          veterinārā sertifikāta paraugus POU un RAT aizstāj ar šādiem:
                                          “Mājputnu gaļai paredzēta veterinārā sertifikāta paraugs (POU)

                                             Saimniecībā audzētu skrējējputnu gaļai, kas paredzēta lietošanai pārtikā paredzēta veterinārā sertifikāta paraugs (RAT)

                                             ”

                                          v)

                                          veterinārā sertifikāta paraugus “E” un “EP” aizstāj ar šādiem:
                                          “Olām paredzētā veterinārā sertifikāta paraugs (E)

                                             Olu produktiem paredzētā veterinārā sertifikāta paraugs (EP)

                                             ”

                  2)

                  III pielikuma I sadaļā pievieno šādu 8. punktu:
                  “8.   Papildu garantijas (X) attiecībā uz konkrētām trešām valstīm, ko skārusi Ņūkāslas slimība

                              8.1.

                              oficiālajam veterinārārstam 8.2. punktā minētajos uzņēmumos:

                                          a)

                                          jāpārbauda uzņēmuma produkcijas un veselības dokumentācija;

                                          b)

                                          visās ražošanas vienībās jāveic klīniskās pārbaudes un ražošanas vienībās, no kurām paredzēta 8.2. punktā minētā nosūtīšana, jāizdara arī vienības klīniskās vēstures izvērtēšana un mājputnu, jo īpaši šķietami slimo mājputnu, klīniska izmeklēšana;

                                          c)

                                          katrā ražošanas vienībā, no kuras ir paredzēta 8.2. punktā minētā nosūtīšana, no mājputniem un skrējējputniem laboratoriskiem izmeklējumiem Ņūkāslas vīrusa noteikšanai jāņem vismaz 60 trahejas vai rīkles apakšdaļas uztriepes paraugi un 60 kloākas uztriepes paraugi; ja putnu skaits attiecīgajā epidemioloģiskajā vienībā nesasniedz 60, uztriepe jāņem no visiem putniem. Attiecībā uz 8.2. punkta c) apakšpunktā minētajiem produktiem šos paraugus var ņemt arī kautuvē.

                              8.2.

                              8.1. punktu attiecina uz uzņēmumiem, no kuriem uz Savienību ir paredzēts nosūtīt:

                                          a)

                                          vaislas mājputnus vai produktīvos mājputnus un vaislas skrējējputnus vai produktīvos skrējējputnus (BPP, BPR);

                                          b)

                                          dienu vecus mājputnu cāļus, dienu vecus skrējējputnu cāļus, mājputnu vai skrējējputnu inkubējamās olas un pārtikai paredzētas olas (DOC, DOR, HEP, HER, E);

                                          c)

                                          gaļu, kas iegūta no mājputniem un skrējējputniem, kuri turēti šādās saimniecībās (POU, RAT).

                              8.3.

                              8.1. punktā paredzētās procedūras jāveic:

                                          a)

                                          8.2. punkta a) un c) apakšpunktā minētajām precēm – ne agrāk kā 72 stundas pirms nosūtīšanas uz Savienību vai pirms mājputnu un skrējējputnu nokaušanas;

                                          b)

                                          8.2. punkta b) apakšpunktā minētajām precēm – ar 15 dienu intervālu vai, ja sūtījumi uz Savienību nav regulāri, ne agrāk kā 7 dienas pirms inkubējamo olu savākšanas.

                              8.4.

                              8.1. punktā minēto procedūru iznākumam ir jābūt labvēlīgam, un iepriekš minētie laboratoriskie izmeklējumi ir jāveic oficiālā laboratorijā, iegūstot negatīvus rezultātus, un tiem jābūt pieejamiem pirms jebkuru 8.2. punkta apakšpunktos minēto preču nosūtīšanas uz Savienību.”


title: Komisijas Īstenošanas regula (ES) 2015/604 ( 2015. gada 16. aprīlis ), ar ko Regulas (ES) Nr. 206/2010 I un II pielikumu groza attiecībā uz veterināro sertifikātu paraugos “BOV-X” un  “BOV-Y” noteiktajām dzīvnieku veselības prasībām attiecībā uz govju tuberkulozi un ierakstiem par Izraēlu, Jaunzēlandi un Paragvaju to trešo valstu, to teritoriju vai daļu sarakstos, no kurām Savienībā atļauts ievest dzīvus dzīvniekus un svaigu gaļu  Dokuments attiecas uz EEZ

text:
               17.4.2015

               LV

               Eiropas Savienības Oficiālais Vēstnesis

               L 100/60

         KOMISIJAS ĪSTENOŠANAS REGULA (ES) 2015/604
   (2015. gada 16. aprīlis),
   ar ko Regulas (ES) Nr. 206/2010 I un II pielikumu groza attiecībā uz veterināro sertifikātu paraugos “BOV-X” un “BOV-Y” noteiktajām dzīvnieku veselības prasībām attiecībā uz govju tuberkulozi un ierakstiem par Izraēlu, Jaunzēlandi un Paragvaju to trešo valstu, to teritoriju vai daļu sarakstos, no kurām Savienībā atļauts ievest dzīvus dzīvniekus un svaigu gaļu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   ņemot vērā Padomes 2004. gada 26. aprīļa Direktīvu 2004/68/EK, ar ko nosaka dzīvnieku veselības noteikumus par konkrētu nagaiņu sugas dzīvu dzīvnieku importu un tranzītu caur Kopienu, groza Direktīvas 90/426/EEK un 92/65/EEK un atceļ Direktīvu 72/462/EEK (2), un jo īpaši tās 3. panta 1. punkta pirmo un otro daļu, 6. panta 1. punkta pirmo daļu, 7. panta e) punktu un 13. panta 1. punkta e) apakšpunktu,
   tā kā:

               (1)

               Direktīva 2004/68/EK cita starpā dzīvu nagaiņu importēšanai Savienībā un tranzītam caur Savienību nosaka īpašas dzīvnieku veselības prasības, kuru pamatā jābūt Savienības tiesību aktos paredzētajiem noteikumiem attiecībā uz slimībām, pret kurām minētie dzīvnieki ir uzņēmīgi.

               (2)

               Direktīva 2004/68/EK paredz arī, ka jānosaka īpaši nosacījumi trešām valstīm, kuru garantiju līdzvērtību, pamatojoties uz attiecīgo trešo valstu oficiālajām veselības garantijām, Savienība ir oficiāli atzinusi.

               (3)

               Komisijas Regula (ES) Nr. 206/2010 (3) cita starpā nosaka veterinārās sertifikācijas prasības tādu konkrētu sūtījumu, tostarp mājas liellopu sūtījumu, ievešanai Savienībā, kuros ir dzīvi dzīvnieki. Minētās regulas I pielikumā ir noteikts saraksts ar trešām valstīm, teritorijām un to daļām, no kurām Savienībā drīkst ievest šādus sūtījumus, kā arī īpašie noteikumi attiecībā uz sūtījumiem no konkrētām trešām valstīm.

               (4)

               Turklāt Regulas (ES) Nr. 206/2010 I pielikumā sniegts paraugs veterinārajam sertifikātam vaislai un/vai audzēšanai pēc importēšanas paredzētiem mājas liellopiem (arī Bubalus un Bison sugu dzīvniekiem un to krustojumiem) (“BOV-X”) un paraugs veterinārajam sertifikātam tūlītējai nokaušanai pēc importēšanas paredzētiem mājas liellopiem (arī Bubalus un Bison sugu dzīvniekiem un to krustojumiem) (“BOV-Y”), un tajos ietvertas arī garantijas attiecībā uz liellopu tuberkulozi.

               (5)

               Padomes Direktīva 64/432/EEK (4) paredz noteikumus attiecībā uz Savienības iekšējo tirdzniecību ar liellopiem un nosaka uzraudzības un izskaušanas programmas attiecībā uz konkrētām slimībām, tostarp tuberkulozi, kas ietekmē minētos dzīvniekus. Jaunzēlande ir lūgusi atzīt tās govju tuberkulozes kontroles programmu par līdzvērtīgu govju tuberkulozes uzraudzības un izskaušanas programmām, ko dalībvalstis īsteno saskaņā ar nosacījumiem, kuri izklāstīti Direktīvas 64/432/EEK A pielikuma I daļā. Jaunzēlandes sniegtā informācija par tās govju tuberkulozes kontroles programmu liecina, ka govju tuberkulozes statuss liellopu ganāmpulkam, kas saskaņā ar Jaunzēlandes valsts kaitīgo organismu apkarošanas stratēģiju attiecībā uz govju tuberkulozi klasificēts ar “C2”, ir līdzvērtīgs tāda liellopu ganāmpulka govju tuberkulozes statusam, kas saskaņā ar Direktīvas 64/432/EEK A pielikuma I daļas nosacījumiem dalībvalstī atzīts par “oficiāli no tuberkulozes brīvu liellopu ganāmpulku”.

               (6)

               Tāpēc saraksts un īpašie nosacījumi, kas izklāstīti Regulas (ES) Nr. 206/2010 I pielikuma 1. daļā, kā arī minētā pielikuma 2. daļā sniegtie veterināro sertifikātu “BOV-X” un “BOV-Y” paraugi būtu jāgroza, lai atspoguļotu īpašos nosacījumus, ar kādiem Savienība Jaunzēlandes govju tuberkulozes kontroles programmas ietvaros noteikto liellopu ganāmpulku klasifikāciju “C2” atzīst par līdzvērtīgu nosacījumiem, kas izklāstīti Direktīvas 64/432/EEK A pielikuma I daļā attiecībā uz liellopu ganāmpulku, kurš dalībvalstī atzīts par “oficiāli no tuberkulozes brīvu liellopu ganāmpulku”.

               (7)

               Regula (ES) Nr. 206/2010 cita starpā paredz veterinārās sertifikācijas nosacījumus svaigas mājas liellopu gaļas sūtījumu importēšanai Savienībā. Šajā nolūkā tās II pielikumā ir iekļauts to trešo valstu, teritoriju vai to daļu saraksts, no kurām šādus sūtījumus Savienībā drīkst ievest, un minētajiem sūtījumiem pievienojamo veterināro sertifikātu modeļi, ņemot vērā jebkādus īpašus nosacījumus vai prasītās papildu garantijas.

               (8)

               Paragvaja 2011. gada 19. septembrī ziņoja Pasaules Dzīvnieku veselības organizācijai (OIE) par mutes un nagu sērgas uzliesmojumu (MNS) (5). Pēc minētā paziņojuma ar Regulu (ES) Nr. 206/2010, kas grozīta ar Īstenošanas regulu (ES) Nr. 1112/2011 (6), svaigas mājas liellopu gaļas importēšana Savienībā no minētās trešās valsts tika apturēta.

               (9)

               Pēdējais MNS uzliesmojums Paragvajā notika 2012. gada janvārī. Līdz 2013. gada novembrim OIE atzina Paragvaju par valsti, kurā ir divas no MNS brīvas zonas, kas aptver visas tās Paragvajas teritorijas, kurās tiek veikta vakcinācija (7).

               (10)

               Komisija 2014. gada aprīlī veica revīziju, lai pārbaudītu veikto pasākumu iedarbīgumu un oficiālās kontroles, kas nodrošina dzīvnieku veselības garantijas attiecībā uz MNS (8). Pārtikas un veterinārais birojs (PVB) secināja, ka dzīvnieku veselības kontroles sistēma Paragvajā attiecībā uz MNS piedāvā pietiekamas garantijas, atbilstīgi vai līdzvērtīgi Savienības prasībām attiecībā uz atkaulotas un nogatavinātas svaigas mājas liellopu gaļas ievešanu. Tomēr Paragvajai tika pieprasīts pamatot MNS vīrusa neesamību tās teritorijā un tās vakcinācijas programmas iedarbīgumu.

               (11)

               2014. gada otrajā pusē Paragvaja veica seroloģiskos pētījumus, pamatojoties uz pamatnostādnēm, kas sniegtas OIE Sauszemes dzīvnieku veselības kodeksa 2014. gada izdevuma (9) 8.7. nodaļā. Pēc rezultātu izvērtēšanas Komisija secināja, ka ir pietiekami daudz pierādījumu tam, lai pamatotu MNS vīrusa neesamību Paragvajā, un bija apmierināta ar vakcinācijas programmas iedarbīgumu. Paragvaja tādējādi sniedz pietiekamas dzīvnieku veselības garantijas un ir pieprasījusi atļauju eksportēt uz Savienību atkaulotu un nogatavinātu svaigu mājas liellopu gaļu.

               (12)

               Regulas (ES) Nr. 206/2010 II pielikuma 1. daļā sniegtajā sarakstā ir minēta arī Izraēla. Lai nodrošinātu tirgus pārredzamību un ievērotu starptautiskās tiesības, būtu jāprecizē, ka Izraēlas gadījumā veterinārie sertifikāti attiecas tikai uz Izraēlas Valsts teritoriju, izņemot teritorijas, kuras ir Izraēlas pārvaldībā kopš 1967. gada jūnija, proti, Golānas augstienes, Gazas josla, Austrumjeruzāleme un pārējais Rietumkrasts.

               (13)

               Regulas (ES) Nr. 206/2010 II pielikuma 1. daļa tāpēc būtu jāgroza, lai atļautu Savienībā importēt svaigu mājas liellopu gaļu no Paragvajas un grozītu ierakstu par Izraēlu.

               (14)

               Tāpēc Regulas (ES) Nr. 206/2010 I un II pielikums būtu attiecīgi jāgroza.

               (15)

               Lai novērstu traucējumus attiecībā uz mājas liellopu sūtījumu importēšanu Savienībā, pārejas periodā, ievērojot konkrētus nosacījumus, būtu jāatļauj izmantot veterināros sertifikātus, kas izdoti saskaņā ar Regulu (ES) Nr. 206/2010, to redakcijā pirms grozījumiem, kuri ieviesti ar šo regulu.

               (16)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 206/2010 I un II pielikumu groza saskaņā ar šīs regulas pielikumu.
   2. pants
   Pārejas periodā līdz 2015. gada 30. jūnijam Savienībā joprojām drīkst ievest dzīvu mājas liellopu sūtījumus, kuriem pievienots attiecīgais veterinārais sertifikāts, kas izdots ne vēlāk kā 2015. gada 1. jūnijā saskaņā ar veterinārā sertifikāta paraugiem “BOV-X” un “BOV-Y”, kuri iekļauti Regulas (ES) Nr. 206/2010 I pielikumā, to redakcijā pirms šīs regulas stāšanās spēkā.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 16. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 18, 23.1.2003., 11. lpp.

      (2)  OV L 139, 30.4.2004., 321. lpp.

      (3)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).

      (4)  Padomes 1964. gada 26. jūnija Direktīva 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (OV 121, 29.7.1964., 1977./64. lpp.).

      (5)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=11022

      (6)  Komisijas 2011. gada 3. novembra Īstenošanas regula (ES) Nr. 1112/2011, ar ko groza Regulas (ES) Nr. 206/2010 II pielikumu attiecībā uz ierakstu par Paragvaju trešo valstu, to teritoriju un daļu sarakstā, no kurām Savienībā atļauts ievest konkrētu veidu svaigu gaļu (OV L 287, 4.11.2011., 32. lpp.).

      (7)  http://www.oie.int/animal-health-in-the-world/official-disease-status/fmd/list-of-fmd-free-members/

      (8)  http://ec.europa.eu/food/fvo/audit_reports/details.cfm?rep_id=3317

      (9)  http://www.oie.int/index.php?id=169&L=0&htmfile=chapitre_fmd.htm

      PIELIKUMS
      Regulas (ES) Nr. 206/2010 I un II pielikumu groza šādi:

                  1)

                  I pielikumu groza šādi:

                              a)

                              pielikuma 1. daļu groza šādi:

                                          i)

                                          ierakstu attiecībā uz Jaunzēlandi aizstāj ar šādu:

                                                      “NZ – Jaunzēlande

                                                      NZ-0

                                                      Visa valsts

                                                      BOV-X, BOV-Y,
                                                      RUM,
                                                      POR-X, POR-Y
                                                      OVI-X, OVI-Y

                                                         III

                                                         V

                                                         XII”

                                                ;

                                          ii)

                                          ailei “Īpaši nosacījumi” pievieno šādu ierakstu:

                                                      ““XII”

                                                      :

                                                      teritorija, par kuru tādu dzīvu dzīvnieku eksportēšanai uz Savienību, kas sertificēti saskaņā ar veterinārā sertifikāta paraugu “BOV-X” vai “BOV-Y”, ir atzīts, ka tai ir no tuberkulozes oficiāli brīvi liellopu ganāmpulki, kas līdzvērtīgi tiem, kuri par tādiem ir atzīti, pamatojoties uz Direktīvas 64/432/EEK A pielikuma I daļas 1. un 2. punkta nosacījumiem.”

                                                ;

                              b)

                              pielikuma 2. daļā veterinārā sertifikāta paraugus “BOV-X” un “BOV-Y” aizstāj ar šādiem:“

                                 ”

                  2)

                  II pielikuma 1. daļu groza šādi:

                              a)

                              ierakstu par Paragvaju aizstāj ar šādu:

                                          “PY – Paragvaja

                                          PY-0

                                          Visa valsts

                                          EQU

                                          PY-0

                                          Visa valsts

                                          BOV

                                          A

                                          1

                                          2015. gada 17. aprīlis”

                                    ;

                              b)

                              ierakstu attiecībā uz Izraēlu aizstāj ar šādu:

                                          “IL – Izraēla (6)

                                          IL-0

                                          Visa valsts

                                          —”

                                    ;

                              c)

                              pievieno šādu 6. zemsvītras piezīmi:

                                          “(6)

                                          Turpmāk uzskata par Izraēlas Valsti, izņemot teritorijas, kas Izraēlas pārvaldē atrodas kopš 1967. gada jūnija, proti, Golānas augstienes, Gazas joslu, Austrumjeruzālemi un pārējo Rietumkrastu.”


title: Komisijas Īstenošanas regula (ES) Nr. 1103/2011 ( 2011. gada 31. oktobris ), ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               1.11.2011

               LV

               Eiropas Savienības Oficiālais Vēstnesis

               L 285/20

         KOMISIJAS ĪSTENOŠANAS REGULA (ES) Nr. 1103/2011
   (2011. gada 31. oktobris),
   ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2011./12. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Īstenošanas regulu (ES) Nr. 971/2011 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 1092/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2011./12. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Īstenošanas regulas (ES) Nr. 971/2011 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 1. novembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 31. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 254, 30.9.2011., 12. lpp.

      (4)  OV L 281, 28.10.2011., 25. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 1. novembra piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  46,76

                  0,00

                  1701 11 90 (1)

                  46,76

                  0,88

                  1701 12 10 (1)

                  46,76

                  0,00

                  1701 12 90 (1)

                  46,76

                  0,58

                  1701 91 00 (2)

                  49,57

                  2,60

                  1701 99 10 (2)

                  49,57

                  0,00

                  1701 99 90 (2)

                  49,57

                  0,00

                  1702 90 95 (3)

                  0,50

                  0,22

         (1)  Standarta kvalitātei, kas noteikta Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) Nr. 90/2012 ( 2012. gada 2. februāris ), ar ko groza Regulu (EK) Nr. 736/2006 par Eiropas Aviācijas drošības aģentūras standartizācijas pārbaužu darba metodēm

text:
               3.2.2012

               LV

               Eiropas Savienības Oficiālais Vēstnesis

               L 31/1

         KOMISIJAS ĪSTENOŠANAS REGULA (ES) Nr. 90/2012
   (2012. gada 2. februāris),
   ar ko groza Regulu (EK) Nr. 736/2006 par Eiropas Aviācijas drošības aģentūras standartizācijas pārbaužu darba metodēm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 24. panta 5. punktu,
   tā kā:

               (1)

               Ar Komisijas Regulu (EK) Nr. 736/2006 (2) paredzētas darba metodes Eiropas Aviācijas drošības aģentūras (turpmāk “aģentūra”) standartizācijas pārbaužu veikšanai saskaņā ar Regulas (EK) Nr. 216/2008 24. panta 5. punktu. Regula (EK) Nr. 736/2006 tika pieņemta laikā, kad Eiropas Parlamenta un Padomes Regulas (EK) Nr. 1592/2002 (3) darbības joma aprobežojās ar lidojumderīguma sākotnējo un turpmāko uzturēšanu.

               (2)

               Kopš tā laika Regula (EK) Nr. 1592/2002 ir aizstāta ar Regulu (EK) Nr. 216/2008 un tās darbības joma ir divreiz paplašināta, vispirms tajā iekļāva lidmašīnas apkalpi, gaisa pārvadājumus un otrreiz – gaisa satiksmes pārvaldību un aeronavigācijas pakalpojumus (ATM/ANS), kā arī lidostu drošību. Komisija ir pieņēmusi vairākus īstenošanas noteikumus, kas atbilst šīm jaunajām kompetences jomām.

               (3)

               Ar Komisijas Regulu (EK) Nr. 1702/2003 (4) jau paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju, un tajā ietvertas tehniskās prasības, kā arī administratīvās procedūras, lai nodrošinātu apmierinošu izpildi, ko veic dalībvalstu kompetentās iestādes.

               (4)

               Ar Komisijas Regulu (EK) Nr. 2042/2003 (5) paredzēja īstenošanas noteikumus par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu, un tajā ietvertas tehniskās prasības, kā arī administratīvās procedūras, lai nodrošinātu apmierinošu izpildi, ko veic dalībvalstu kompetentās iestādes.

               (5)

               Ar Komisijas Regulu (ES) Nr. 805/2011 (6) noteikti sīki izstrādāti noteikumi gaisa satiksmes vadības dispečeru licencēm un noteiktiem sertifikātiem, un tajā ietvertas tehniskās prasības, kā arī administratīvās procedūras, lai nodrošinātu apmierinošu izpildi, ko veic dalībvalstu kompetentās iestādes.

               (6)

               Ar Komisijas Īstenošanas regulu (ES) Nr. 1178/2011 (7) noteiktas tehniskās prasības un administratīvās procedūras attiecībā uz civilās aviācijas gaisa kuģa apkalpi, lai nodrošinātu apmierinošu izpildi, ko veic dalībvalstu kompetentās iestādes.

               (7)

               Komisijas Īstenošanas regula (ES) Nr. 1034/2011 (8) nosaka administratīvās procedūras attiecībā uz drošības uzraudzību gaisa satiksmes pārvaldībā un aeronavigācijas pakalpojumu sniegšanā, lai nodrošinātu kopīgo prasību aeronavigācijas pakalpojumu sniegšanai, kuras paredzētas Komisijas Īstenošanas regulā (ES) Nr. 1035/2011 (9), apmierinošu izpildi, ko veic dalībvalstu kompetentās iestādes.

               (8)

               Ar Padomes Regulu (EEK) Nr. 3922/91 (10), kurā grozījumi izdarīti ar Komisijas Regulu (EK) Nr. 859/2008 (11), nosaka kopējās tehniskās prasības un administratīvās procedūras, ko piemēro komerciāliem pārvadājumiem ar gaisa kuģiem, lai nodrošinātu apmierinošu izpildi, ko veic dalībvalstu kompetentās iestādes, kas joprojām ir piemērojamas līdz brīdim, kad sāk piemērot īstenošanas noteikumus gaisa pārvadājumu jomā.

               (9)

               Ar Eiropas Parlamenta un Padomes Direktīvu 2004/36/EK (12) par Kopienas lidostas izmantojošo trešo valstu gaisa kuģu drošību, kas grozīta ar Komisijas Direktīvu 2008/49/EK (13), noteica perona pārbaužu procedūras, ko dalībvalstis veic gaisa kuģiem (SAFA), kas joprojām ir piemērojamas līdz brīdim, kad sāk piemērot īstenošanas noteikumus perona pārbaužu jomā.

               (10)

               Lai dalībvalstu kompetentās iestādes uzraudzītu šo noteikumu īstenošanu, ir nepieciešams bez kavēšanās attiecināt spēkā esošo aģentūras standartizācijas pārbaužu darba metožu piemērošanu uz jaunajām jomām – gaisa kuģu apkalpes locekļu licencēšanu, gaisa pārvadājumiem, gaisa satiksmes vadības dispečeru licenci un ATM/ANS nodrošināšanu.

               (11)

               Tāpēc attiecīgi jāgroza Regula (EK) Nr. 736/2006.

               (12)

               Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota ar Regulas (EK) Nr. 216/2008 65. pantu,

         IR PIEŅĒMUSI ŠO REGULU.
   1. pants
   Regulas (EK) Nr. 736/2006 3. panta 1. punktu aizstāj ar šādu:

      “1.   Lai novērtētu atbilstību Regulas (EK) Nr. 216/2008 prasībām un tās īstenošanas noteikumiem attiecībā uz lidojumderīguma sākotnējo un turpmāko uzturēšanu, gaisa pārvadājumiem, perona pārbaudēm, gaisa kuģu apkalpes locekļiem, gaisa satiksmes vadības dispečeriem, kā arī gaisa satiksmes pārvaldību un aeronavigācijas pakalpojumiem, Aģentūra veic pārbaudes dalībvalstu kompetentajās iestādēs un sniedz ziņojumu.”

   2. pants
   Aģentūra groza savas darba procedūras, lai panāktu atbilstību šai regulai, ne vēlāk kā vienu mēnesi pēc tās stāšanās spēkā.
   3. pants
   Šī regula stājas spēkā pirmajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 2. februārī

            Komisijas vārdā –

            priekšsēdētājs

         José Manuel BARROSO

      (1)  OV L 79, 19.3.2008., 1. lpp.

      (2)  OV L 129, 17.5.2006., 10. lpp.

      (3)  OV L 240, 7.9.2002., 1. lpp.

      (4)  OV L 243, 27.9.2003., 6. lpp.

      (5)  OV L 315, 28.11.2003., 1. lpp.

      (6)  OV L 206, 11.8.2011., 21. lpp.

      (7)  OV L 311, 25.11.2011., 1. lpp.

      (8)  OV L 271, 18.10.2011., 15. lpp.

      (9)  OV L 271, 18.10.2011., 23. lpp.

      (10)  OV L 373, 31.12.1991., 4. lpp.

      (11)  OV L 254, 20.9.2008., 1. lpp.

      (12)  OV L 143, 30.4.2004., 76. lpp.

      (13)  OV L 109, 19.4.2008., 17. lpp.


title: Komisijas Īstenošanas regula (ES) 2015/410 ( 2015. gada 11. marts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               12.3.2015

               LV

               Eiropas Savienības Oficiālais Vēstnesis

               L 67/28

         KOMISIJAS ĪSTENOŠANAS REGULA (ES) 2015/410
   (2015. gada 11. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. martā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  65,8

                  MA

                  86,2

                  TR

                  87,5

                  ZZ

                  79,8

                  0707 00 05

                  JO

                  229,9

                  MA

                  182,1

                  TR

                  183,7

                  ZZ

                  198,6

                  0709 93 10

                  MA

                  121,0

                  TR

                  191,3

                  ZZ

                  156,2

                  0805 10 20

                  EG

                  46,4

                  IL

                  72,4

                  MA

                  68,8

                  TN

                  53,2

                  TR

                  63,6

                  ZZ

                  60,9

                  0805 50 10

                  TR

                  49,2

                  ZZ

                  49,2

                  0808 10 80

                  BR

                  69,0

                  CA

                  81,0

                  CL

                  100,4

                  MK

                  27,7

                  US

                  197,6

                  ZZ

                  95,1

                  0808 30 90

                  AR

                  113,6

                  CL

                  105,5

                  CN

                  90,9

                  ZA

                  95,6

                  ZZ

                  101,4

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 330/2014 ( 2014. gada 31. marts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               1.4.2014

               LV

               Eiropas Savienības Oficiālais Vēstnesis

               L 98/13

         KOMISIJAS ĪSTENOŠANAS REGULA (ES) Nr. 330/2014
   (2014. gada 31. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 31. martā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  219,4

                  MA

                  57,6

                  TN

                  91,2

                  TR

                  95,1

                  ZZ

                  115,8

                  0707 00 05

                  EG

                  170,1

                  MA

                  39,8

                  TR

                  133,5

                  ZZ

                  114,5

                  0709 91 00

                  TN

                  118,0

                  ZZ

                  118,0

                  0709 93 10

                  MA

                  45,3

                  TR

                  96,8

                  ZZ

                  71,1

                  0805 10 20

                  EG

                  46,6

                  IL

                  67,4

                  MA

                  53,3

                  TN

                  47,7

                  TR

                  54,5

                  ZA

                  60,4

                  ZZ

                  55,0

                  0805 50 10

                  MA

                  35,6

                  TR

                  62,6

                  ZZ

                  49,1

                  0808 10 80

                  AR

                  85,3

                  BR

                  99,6

                  CL

                  97,4

                  CN

                  73,3

                  EG

                  89,4

                  MK

                  23,6

                  US

                  182,7

                  ZZ

                  93,0

                  0808 30 90

                  AR

                  103,8

                  CL

                  151,6

                  CN

                  52,7

                  ZA

                  93,8

                  ZZ

                  100,5

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 948/2011 ( 2011. gada 22. septembris ), ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               23.9.2011

               LV

               Eiropas Savienības Oficiālais Vēstnesis

               L 246/28

         KOMISIJAS ĪSTENOŠANAS REGULA (ES) Nr. 948/2011
   (2011. gada 22. septembris),
   ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2010./11. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Regulu (ES) Nr. 867/2010 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 933/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2010./11. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Regulas (ES) Nr. 867/2010 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 23. septembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. septembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 259, 1.10.2010., 3. lpp.

      (4)  OV L 242, 20.9.2011., 6. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 23. septembra piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  47,27

                  0,00

                  1701 11 90 (1)

                  47,27

                  0,72

                  1701 12 10 (1)

                  47,27

                  0,00

                  1701 12 90 (1)

                  47,27

                  0,43

                  1701 91 00 (2)

                  48,57

                  2,90

                  1701 99 10 (2)

                  48,57

                  0,00

                  1701 99 90 (2)

                  48,57

                  0,00

                  1702 90 95 (3)

                  0,49

                  0,22

         (1)  Standarta kvalitātei, kas noteikta Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) 2015/1020 (2015. gada 29. jūnijs) par atļauju lietot preparātu Bacillus subtilis (ATCC PTA-6737) kā barības piedevu dējējvistām un mazāk izplatītu sugu dējējmājputniem (atļaujas turētājs Kemin Europa N.V.) (Dokuments attiecas uz EEZ)

text:
               30.6.2015

               LV

               Eiropas Savienības Oficiālais Vēstnesis

               L 163/22

         KOMISIJAS ĪSTENOŠANAS REGULA (ES) 2015/1020
   (2015. gada 29. jūnijs)
   par atļauju lietot preparātu Bacillus subtilis (ATCC PTA-6737) kā barības piedevu dējējvistām un mazāk izplatītu sugu dējējmājputniem (atļaujas turētājs Kemin Europa N.V.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparāta Bacillus subtilis (ATCC PTA-6737) jaunam lietojumam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Pieteikums attiecas uz atļauju jaunā veidā lietot preparātu Bacillus subtilis (ATCC PTA-6737) kā barības piedevu dējējvistām un mazāk izplatītu sugu dējējmājputniem, un to paredzēts klasificēt piedevu kategorijā “zootehniskās piedevas”.

               (4)

               Ar Komisijas Regulu (ES) Nr. 107/2010 (2) preparātu Bacillus subtilis (ATCC PTA-6737), kas iekļauts piedevu kategorijā “zootehniskās piedevas”, uz desmit gadiem atļāva lietot kā barības piedevu gaļas cāļiem, ar Komisijas Īstenošanas regulu (ES) Nr. 885/2011 (3) – dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem, ar Komisijas Īstenošanas regulu (ES) Nr. 306/2013 (4) – atšķirtiem sivēniem un atšķirtiem cūku dzimtas dzīvniekiem, izņemot Sus scrofa domesticus, un ar Komisijas Īstenošanas regulu (ES) Nr. 787/2013 (5) – gaļas tītariem un vaislas tītariem.

               (5)

               Eiropas Pārtikas nekaitīguma iestāde (“Iestāde”) 2014. gada 11. decembra atzinumā (6) secināja, ka, ievērojot ierosinātos lietošanas nosacījumus, preparātam Bacillus subtilis (ATCC PTA-6737) nav nelabvēlīgas ietekmes uz dzīvnieku veselību, cilvēku veselību un vidi. Iestāde arī secināja, ka ir pierādījumi par piedevas labvēlīgo ietekmi uz olu ražošanu, lietojot to dējējvistām. Šo secinājumu var attiecināt arī uz mazāk izplatītu sugu dējējmājputniem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (6)

               Preparāta Bacillus subtilis (ATCC PTA-6737) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot, kā norādīts šīs regulas pielikumā.

               (7)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā piedevu dzīvnieku ēdināšanā saskaņā ar minētajā pielikumā ietvertajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 29. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  Komisijas 2010. gada 8. februāra Regula (ES) Nr. 107/2010 par atļauju izmantot Bacillus subtilis ATCC PTA-6737 kā piedevu gaļas cāļu barībai (atļaujas turētājs Kemin Europa N.V.) (OV L 36, 9.2.2010., 1. lpp.).

      (3)  Komisijas 2011. gada 5. septembra Īstenošanas regula (ES) Nr. 885/2011 par atļauju izmantot Bacillus subtilis (ATCC PTA-6737) kā barības piedevu dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem (atļaujas turētājs Kemin Europa N.V.) (OV L 229, 6.9.2011., 3. lpp.).

      (4)  Komisijas 2013. gada 2. aprīļa Īstenošanas regula (ES) Nr. 306/2013 par atļauju lietot preparātu Bacillus subtilis (ATCC PTA-6737) atšķirtiem sivēniem un atšķirtiem cūku dzimtas dzīvniekiem, izņemot Sus scrofa domesticus (atļaujas turētājs – Kemin Europa N.V.) (OV L 91, 3.4.2013., 5. lpp.).

      (5)  Komisijas 2013. gada 16. augusta Īstenošanas regula (ES) Nr. 787/2013 par atļauju lietot preparātu Bacillus subtilis (ATCC PTA-6737) kā barības piedevu gaļas tītariem un vaislas tītariem (atļaujas turētājs – Kemin Europa N.V.) (OV L 220, 17.8.2013., 15. lpp.).

      (6)  EFSA Journal 2015; 13(1):3970.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: zarnu floras stabilizatori

                  4b1823

                  Kemin Europa N.V.

                     Bacillus subtilis ATCC PTA-6737

                     Piedevas sastāvs

                  Preparāts Bacillus subtilis (ATCC PTA-6737), kas satur vismaz 1 × 1010 KVV/g piedevas
                  Cietā veidā

                     Aktīvās vielas raksturojums

                     Bacillus subtilis (ATCC PTA-6737) dzīvotspējīgās sporas

                     Analītiskā metode
                      (1)

                  Skaitīšanas metode: Petri trauciņa un uztriepuma metode ar agarizētu barotni, kurā izmanto triptona sojas agaru un iepriekš termiski apstrādātus barības paraugus.
                  Identifikācija: pulsa lauka gela elektroforēze (PFGE).

                  Dējējvistas
                  Mazāk izplatītu sugu dējējmājputni

                  —

                  1 × 108

                  —

                  Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                  20.7.2025.

         (1)  Sīkāka informācija par analītiskajām metodēm atrodama references laboratorijas tīmekļa vietnē https://ec.europa.eu/jrc/en/eurl/feed-additives/evaluation-reports.